Statsminister Fr. Mette Frederiksen !  
  
Min henvendelse drejer sig igen om de stakkels danske børn, der befinder sig i de Syriske Flygtningelejre.  
Det er Helvedes Forgård - sagt af Dansk Røde Kors.  
  
Jeg tror ikke at jeg kan informere Dig om noget Du ikke ved i forvejen, - bedre end jeg. Derfor ved Du selvfølgelig også, at der er mange danskere der krøller tæer over at det problem endnu ikke er blevet løst.  
  
Vi ved begge, at det drejer sig om et fåtal af mindreårige børn. Danske Statsborgere. Så små børn, traumatiseret af de oplevelser de får hver dag i en flygtningelejr, er stærkt knyttet til deres mødre, som for dem er den eneste beskyttelse de har. Derfor kan man ikke skille børnene fra deres mor, det ville være inhumant.  
De mødre er den ømme tå politisk, - ikke humanitært, det ved vi begge, og mange med os.  
  
Det kan forarge, at Du ud til offentligheden bl.a. i TV taler om disse børn og deres forældre.  A nævne forældre er det samme som at prøve at give offentligheden et andet indtryk af sagen end den virkelig er,  Det er mødrene, børnenes eneste beskyttelse og omsorgsperson der er tale om. Og det er totalt et fåtal af mennesker,  
   
Vi bedsteforældre - over hele landet - synes jo at Danmark skal hente dem hjem hurtigst muligt. Børnene har ret til at vokse op her i Danmark. Problemet, mener man åbenbart er så, at man at nødt til ikke at adskille børnene fra deres mor. Og mødrene der - som I siger - har vendt Danmark ryggen vil “vi" ikke have med.  
  
Som jeg læser nyheder har de syriske myndigheder eller de er ved, at sende svenske statsborgere - børn og mødre - hjem fra Syrien. Det ville være MEGET flovt, hvis vi her i Danmark ikke selv kan tage det initiativ der skal til for at hente vore egne statsborgere hjem fra en mellemøstlig flygtningelejr. Hurtigst  muligt.  
  
  
Med venlig hilsen  
  
KKJ